| Bilag 20.b – Benchmarking |
| --- |

[Projektnavn]

[Måned + år]

[**Vejledning til Kunden**

Vejledning til Kunden er angivet i skarpe parenteser og markeret med gult. Ud over denne generelle vejledning kan bilaget indeholde en række specifikke vejledninger til Kunden.

Dette standardbilag er et kategori B-bilag. Kategori B betyder, at standardbilaget er *delvist* færdiggjort og i de fleste konkrete kontrakter skal færdiggøres af Kunden for at være dækkende for Kundens behov.

Vejledning til Kunden har til formål at vejlede Kunden til at færdiggøre standardbilaget til anvendelse i en konkret kontrakt. Dette bilag skal således tilpasses i overensstemmelse med Kundens konkrete forhold og den øvrige tilpasning af standardkontraktmaterialet.

Såfremt Kontrakten er omfattet af de udbudsretlige regler, skal bilaget tilpasses i overensstemmelse hermed. Dette vil ofte indebære, at bilaget og vejledning til Leverandøren skal afstemmes med udbuddets udbudsbetingelser, der beskriver udbudsprocessen og rammerne for konkurrencen.

I dette Bilag 20.b (Benchmarking) er det Kundens ansvar at indgå aftale med en benchmarker om selve benchmarking-opgaven. Hvis Kunden er omfattet af udbudsreglerne, skal Kunden indgå aftaler om benchmarkinganalyser i overensstemmelse med de gældende regler, herunder procedureregler. Det kan være relevant for Kunden at forberede denne situation eksempelvis ved at identificere eksisterende rammeaftaler, hvorpå Kunden kan købe benchmarkinganalyser eller ved, at Kunden selv gennemfører et udbud af en sådan rammeaftale.

Hvis Kunden allerede inden kontraktindgåelse ved, hvilke benchmarkere Kunden vil vælge imellem ved udpegningen af benchmarkeren, kan Kunden inkludere en liste over mulige benchmarkere i nærværende bilag.

Vejledning til Kunden bør slettes, inden kontraktmaterialet offentliggøres.]

*[****Vejledning til Leverandøren***

*Vejledning til Leverandøren er angivet med kursiv i skarpe parenteser som denne. Ud over denne generelle vejledning indeholder bilaget en række specifikke vejledningstekster til Leverandøren.*

*Leverandøren skal udfylde kravmatricen sidst i bilaget.*

*Leverandøren skal ikke ændre i bilaget, medmindre dette specifikt er angivet i vejledning til Leverandøren, eller hvor det er markeret på anden vis.*

*I Kontrakten er der henvist til Bilag 20.b, Benchmarking i følgende punkter:*

* *Punkt 38 (Benchmarking)*

*Vejledning til Leverandøren slettes inden kontraktunderskrift.]*

Indholdsfortegnelse

[1. Indledning 5](#_Toc517167035)

[2. Ydelser underlagt Benchmarking 5](#_Toc517167036)

[3. Generelle krav til benchmarking 5](#_Toc517167037)

[4. Benchmarkingprocessen 6](#_Toc517167038)

[4.1 Plan for benchmarkinganalysen 6](#_Toc517167039)

[4.2 Fremgangsmåde ved benchmarking 6](#_Toc517167040)

[4.3 Ækvivalente ydelsesdata 7](#_Toc517167041)

[5. Benchmarkingrapport 7](#_Toc517167042)

[5.1 Udkast til benchmarkingrapport 7](#_Toc517167043)

[6. Regulering af vederlaget på baggrund af benchmarkinganalysen 8](#_Toc517167044)

[7. KRAVMATRICE 9](#_Toc517167045)

# Indledning

Dette bilag indeholder krav til de benchmarkinganalyser, der kan gennemføres af Kontraktens Ydelser i Kontraktens løbetid. Bilaget beskriver fremgangsmåden for benchmarking samt Kundens krav til Leverandøren i den forbindelse.

Formålet med benchmarkinganalyser er at sikre, at Kunden ikke betaler mere end markedsprisen for en Ydelse.

# Ydelser underlagt Benchmarking

Kunden er berettiget til at få gennemført en benchmarkinganalyse, jf. Kontraktens punkt 38, af en eller flere af Ydelserne fastsat i nedenfor, jf. litra a - litra g. Kunden kan vælge, om benchmarkinganalysen skal omfatte udvalgte eller alle Ydelserne fastsat i litra a - litra g nedenfor:

1. Enhedsadministration
2. Support
3. Applikationsdrift
4. Infrastrukturdrift
5. Datacenterdrift
6. Netværksdrift
7. […]

# Generelle krav til benchmarking

Kunden udpeger den uvildige sagkyndige (”benchmarkeren”), der skal udarbejde benchmarkinganalysen. Benchmarkeren må ikke være en direkte konkurrent til Leverandøren.

Kunden sikrer, at benchmarkeren pålægges fortrolighed på sædvanlige vilkår i relation til de oplysninger, som kommer til benchmarkerens kendskab i forbindelse med undersøgelsen.

Benchmarkingprocessen initieres ved, at Kunden ved Meddelelse informerer Leverandøren om, hvilken benchmarker Kunden har udpeget, og hvilke Ydelser, jf. punkt 2, litra a - litra g, der er omfattet af benchmarkinganalysen (”benchmarkingydelserne”)

1. Indsigelser vedrørende udpegning af benchmarkeren

Leverandøren skal gøre begrundet indsigelse mod udpegningen af benchmarkeren ved Meddelelse til Kunden inden for [5] Arbejdsdage. En begrundet indsigelse kan fx være, at benchmarkeren er en direkte konkurrent til Leverandøren inklusiv en beskrivelse af denne konkurrencesituation.

Kunden udpeger ny benchmarker, medmindre Kunden vurderer, at Leverandørens indsigelse ikke er tilstrækkeligt begrundet, jf. K-1.

1. Samarbejde med benchmarkeren

Parterne skal samarbejde med benchmarkeren i forbindelse med gennemførelsen af benchmarkinganalyser.

1. Adgang til relevant materiale

Leverandøren skal på benchmarkerens rimelige anmodning og i overensstemmelse med benchmarkerens specifikationer give benchmarkeren adgang til data, teknisk dokumentation, lokaler, udstyr, systemer og personale, i det omfang dette er nødvendigt for at udføre benchmarkinganalysen. Leverandøren skal give benchmarkeren denne adgang uden ugrundet ophold.

# Benchmarkingprocessen

## Plan for benchmarkinganalysen

Benchmarkeren fremsender et udkast til plan for benchmarkinganalysen senest [15] Arbejdsdage efter, at benchmarkeren er udpeget, jf. K-1.

Planen skal som minimum indeholde følgende:

1. Tidsplan for benchmarkinganalysen
2. Specifikation af oplysninger som benchmarkeren skal bruge fra hver Part
3. Godkendelse af plan for benchmarkinganalyse

Parterne skal senest inden [10] Arbejdsdage efter modtagelsen af udkast til planen for benchmarkinganalysen, jf. K-3, ved Meddelelse orientere benchmarkeren, om udkastet til plan for benchmarkinganalysen kan godkendes. Hvis udkastet til planen afvises, skal afvisningen indeholde begrundede forslag til ændringer.

Benchmarkeren skal indarbejde ændringsforslag til planen og derefter fremsætte en ny plan for Parterne.

## Fremgangsmåde ved benchmarking

Når benchmarkeren har modtaget de efterspurgte oplysninger, jf. punkt 4, litra b, skal benchmarkeren:

1. Identificere ækvivalente ydelsesdata, jf. afsnit 4.3
2. Sammenholde (”benchmarke”) Leverandørens priser knyttet til benchmarkingydelserne med de ækvivalente ydelsesdata
3. Afgøre hvorvidt Leverandøren leverer hver benchmarkingydelse til en markedsmæssig pris

## Ækvivalente ydelsesdata

Med henblik på at tilvejebringe ækvivalente ydelsesdata skal benchmarkeren i) identificere ydelsesdata for ydelser, der er sammenlignelige med benchmarkingydelserne og ii) korrigere de identificerede ydelsesdata med henblik på at sikre ”ækvivalente ydelsesdata”.

I forbindelse med, at benchmarkeren korrigerer de sammenlignelige ydelsesdata til ækvivalente ydelsesdata, skal benchmarkeren inddrage følgende [udtømmende/ikke udtømmende] forhold:

[I dette punkt 4.3, litra a - litra i, er der anført en liste over forhold, som benchmarkeren skal inddrage i korrigeringen af de sammenlignede ydelser til ækvivalente ydelsesdata. Kunden skal tage stilling til, om alle forhold i dette punkt 4.3, litra a - litra i, er relevante for den konkrete kontrakt, ligesom Kunden skal vurdere, om der er forhold, der mangler i forhold til den konkrete kontrakt.]

1. Ydelsernes kvantitative omfang og kompleksitet
2. Ydelserne kvalitet
3. Kontraktens varighed
4. Ansvarsfordeling, herunder samarbejdsforpligtelser
5. Risikoforhold
6. Geografisk forhold
7. Lovgivning
8. Leverancesikkerhed
9. […]

Benchmarkeren dokumenterer, hvordan der sikres ækvivalente ydelsesdata.

# Benchmarkingrapport

## Udkast til benchmarkingrapport

Benchmarkeren skal levere et udkast til benchmarkingrapport til Parterne på det tidspunkt, der er anført i den godkendte plan, jf. K-4. Benchmarkingrapporten skal inkludere:

1. En beskrivelse af den gennemførte benchmarkinganalyse
2. En beskrivelse af den anvendte benchmarkingmetode
3. En beskrivelse af hvordan benchmarkeren har sikret ækvivalente ydelsesdata
4. En konklusion af, hvorvidt hver benchmarkingydelse leveres til markedspris, herunder angivelse af et interval indenfor hvilket markedsprisen vurderes at ligge.
5. […]
6. Godkendelse af benchmarkingrapport

Parterne skal senest inden [10] Arbejdsdage efter modtagelsen af udkast til benchmarkingrapport ved Meddelelse orientere benchmarkeren, om indsigelser til udkastet til benchmarkingrapport.

Hvis Parterne ikke har nogen indsigelser, kan den foreløbige rapport anses for endelig.

Hvis en Part har indsigelser til benchmarkingrapporten, skal Parten komme med begrundede forslag til ændringer, og benchmarkeren skal derefter behandle disse forslag og fremsætte et nyt udkast til benchmarkingrapport, jf. K-4, til godkendelse, jf. K-5.

# Regulering af vederlaget på baggrund af benchmarkinganalysen

1. Regulering af vederlaget

Leverandøren skal, såfremt den endelige benchmarkingrapport, jf. K-5, fastslår, at differencen mellem det øverste interval af markedsprisen og Leverandørens vederlag for en given Ydelse overstiger [5] %, nedsætte sit vederlag med [95] % af differencen mellem det aktuelle vederlag for Ydelsen i henhold til Kontrakten og det øverste interval af markedsprisen.

Nedsættelse af vederlag på baggrund af benchmarkinganalyser kan ikke medføre, at det samlede månedlige vederlag for alle Løbende Ydelser i Kontraktens løbetid kan nedsættes med mere end samlet [25] % for alle Løbende Ydelser set under ét.

Reguleringen af vederlaget får virkning fra tidspunktet for Kundens Meddelelse om, at benchmarkinganalyse skal gennemføres, jf. punkt 3.

Benchmarkinganalyser kan ikke føre til en stigning i vederlag under Kontrakten.

# KRAVMATRICE

[Kravmatricen skal færdiggøres konkret. Såfremt Kontrakten er omfattet af udbudsreglerne, skal matricen færdiggøres i overensstemmelse med de konkrete udbudsretlige beslutninger, herunder med udbuddets udbudsbetingelser, jf. også den generelle vejledning til Kunden.]

***[Vejledning til Leverandøren:***

*Leverandøren skal udfylde kravmatricen med angivelse af graden, hvormed kravene i dette bilag er opfyldt.]*

| Krav ID | Udbudsretlig kravrubricering | Opfyldelsesgrad  (Helt /  Opfyldes delvist /  Opfyldes ikke) | Leverandørens beskrivelse eller reference til løsningsbeskrivelse i separat dokument |
| --- | --- | --- | --- |
| K-1 |  |  |  |
| K-2 |  |  |  |
| K-3 |  |  |  |
| K-4 |  |  |  |
| K-5 |  |  |  |
| K-6 |  |  |  |